Podiumpret – Praat saam in jou moedertaal! - Afrikaans.com
Praat saam in jou moedertaal!
Wanneer dit kom by redenaars en debat en die lees en vertel van stories, is Podiumpret beslis ’n diamant in die kroon van dié bedryf. Die stigter, Carolina van der Westhuizen, vertel trots dat sy reeds sedert 2012 aan die gang is en die afgelope sewe jaar was die groei fenomenaal. Lees ’n mens die bemarkingsmateriaal kom jy agter dat Podiumpret nie sommer net nog ’n redenaarswerkswinkel of kompetisie is nie. Onderriginstansies soos Akademia en die Afrikaanse Onderwysnetwerk (AON) is ook betrokke by die befondsing.
Leerders wat vanjaar wil deelneem aan die kompetisies moet sommer vandag nog inskryf. Die verskillende streke het verskillende sluitingsdatums en die Vrystaat sluit reeds op 26 Februarie. (Kyk gerus onderaan die artikel vir ’n lys van sluitingsdatums.)
Podiumpret ontwikkel sprekers
Sê Carolina: “Ons werk nie met ‘n beginsel van eliminasie nie – waar deelnemers uitgeskakel word en slegs ‘die bestes per provinsie’ genooi word om aan die finale ronde deel te neem nie. Wanneer ‘n deelnemer oefen, sy boodskap sy eie maak en dit met oortuiging oordra aan sy luisteraars, is hy welkom om aan die finaal in die Paarl deel te neem. Graadwenners aan die finale kompetisie se name word op ‘n plaatjie by ‘n boom in die Taalmonument se tuin geplaas.”
Podiumpret bied geleentheid vir deelname aan die volgende kompetisies:
Dit word as ’n spesialisvaardigheid beskou en die fokus val op veel meer as vlot lees. Lesers van so jonk as graad 1 word geëvalueer of hulle geskik is om op radio voor te lees en/of voor ‘n gehoor. Deelnemers word ook agterna aangemoedig om by hulle plaaslike radiostasies aan te klop en hulle hulp aan te bied met onder meer die voorlees van verhale.
Elke graadgroep ding mee teen deelnemers in dieselfde graad.
Sprekers kan kies aan watter kategorie(e) hulle wil deelneem:
Sprekers word aangemoedig om hulle eie toesprake te skryf. Waar sprekers aan ander kompetisies deelneem, mag hulle dieselfde toesprake gebruik.
Indien ‘n toespraak skuif na ‘n ander kategorie, bv. ‘n toespraak wat in ander kompetisies as ‘n Motiveringstoespraak ingeskryf is, maar by Podiumpret eerder aan die kriteria voldoen vir ‘n Inligtingstoespraak, sal leiding gegee word oor die verandering.
Twee afdelings om uit te kies:
Sprekers kan kies om in die Ervare of Onervare afdeling deel te neem, afhangende van vorige ervaring. Dit gee aan sprekers ’n gelyke kans om by die finaal as wenner aangewys te word.
Spanredenaars (3 tot 5 sprekers) word van 2020 af in twee kategorieë verdeel, naamlik:
Spandebat en Spanpret.
Spandebat is vir die ernstiger sprekers wat nie dramatiese inleidings en toerusting gebruik nie.
Spanpret bied aan die kreatiewer spanne geleentheid om hulle sê te sê en ‘n bietjie te doen. Die klem moet NOOIT val op konsert in hierdie spantoesprake nie.
Storievertel is ‘n nuwe afdeling waarvoor sprekers kan inskryf. Deelnemers word aangemoedig om hulle eie grappies uit te dink en sover dit die stories aangaan, iets wat uit hul eie leefwêreld traumaties was, só te verwerk dat hulle en ander daaroor kan lag.
Podiumpret: Tolla van der Merwe – Storieverteller van die jaar:
Hierdie kategorie is die heel jongste toevoeging tot die fees. Die trofee word geskenk deur die Van der Merwe-familie onder leiding van Wicus. Deelnemers aan hierdie kompetisie moet ‘n storie en ‘n grappie kan vertel. Agt deelnemers sal genooi word na die finaal die Saterdagaand waar slegs een wenner aangewys word.
Erkenning aan sprekers, lesers en vertellers
Elke deelnemer ontvang die volgende:
Die eerste ronde:
Sertifikaat van deelname;
Lapelknopie geborg deur Seeff (Wynlande) met die naam van die vaardigheid wat hy/sy bemeester het indien die gemiddeld vir die eerste ronde 75% en meer is.
Tweede ronde (semi-finaal):
Sertifikaat: Kategoriewenners, 2de en 3de in kategorie;
Sertifikaat: Graadwenners, 2de en 3de in graad;
Blootstelling aan die tydborde;
Twee beoordelaars per lokaal; en
Lapelspeldjie vir deelname aan die finaal;
Sertifikaat: Kategoriewenners, 2de en 3de in kategorie; en
Sertifikaat: Graadwenners, 2de en 3de in graad.
In die eerste ronde vind beoordeling op ’n 1:1 basis plaas. Elke spreker word volgens persoonlike vaardighede beoordeel. Wenke met betrekking tot die inhoud sowel as die aanbieding word verskaf en daar word aan sprekers verduidelik hoe om die beoordeelstaat tot sy/haar voordeel te gebruik.
Podiumpret-opgeleide beoordelaars vanuit die regsberoepe, predikante, omroepers en dokters – ALMAL kindervriendelik – tree as beoordelaars tydens die finale ronde op.
Inskrywingsgeld vir 2020:
Lees-, Storievertel- en Sprekervaardighedekompetisie: R165.00 per item
Spanredenaars: R450.00 per item
Vir meer inligting en ’n inskrywingsvorm:
Carolina van der Westhuizen: 083 415 9083 / 086 416 9943/www.podiumpret.co.za
Carolina van der Westhuizen – stigter van Podiumpret (voorheen Kans!vatter).
Die onderneming bestaan sedert 2012 en het ten doel om kinders (leerders) se sprekervaardighede te verbeter. Carolina werk vanuit die Paarl waar sy haarself veral beywer om leerders wat ’n gebrek aan befondsing het, te ondersteun. So word talle leerders (“onontginde juwele”) die kans gegun om deel te neem en hul vaardighede te slyp.
Podiumpret beskik oor ‘n Registrasieportaal waar leerders elektronies registreer en inskryf. Hulle mag vir meer as een item inskryf en ook op meer as een plek optree.
Hierdie Portaal hou ook rekord van ‘n kandidaat se vordering – elke vaardigheid wat bemeester is, word aangeteken. Aan die einde van ‘n kandidaat se laerskoolloopbaan kan die verslag deur die skool getrek word om te bevestig watter vaardigheid in watter betrokke jaar bemeester is.
Kompetisiedatums en sluitingsdatums:
Vrystaat: Sluitingsdatum: 26 Februarie
12 –14 Maart Bethlehem
16-17 Maart Bloemfontein
18-19 Maart Hennenman
Noordwes: Sluitingsdatum: 11 Maart
1-2 April LS Lichtenburg
3-4 April KHS, Klerksdorp
Mpumalanga: Sluitingsdatum: 11 Maart
6 April Bethal Opleiding LS HM Swart
7 April Secunda, LS Kruinpark
8 April Bethal, LS HM Swart
14 April Witbank
15 April Middelburg
16 April Secunda, HS Oosterland
17 April Standerton, LS Kalie de Haas
20 April Piet Retief, LS Piet Retief
23 April Semi-finaal Mpumalanga, HS Oosterland
Gauteng: Sluitingsdatum: 1 April
27 April Alkantrant Biblioteek, Pretoria
28 April LS Stephanus Roos, Pretoria
29 April Pretoria, LS Constantiapark
30 April Pretoria, LS Constantiapark
1 Mei Alkantrant Biblioteek, Pretoria
18 Mei Alkantrant Biblioteek, Pretoria
19 Mei Alkantrant Biblioteek, Pretoria
22 Mei Semi-finaal, Gauteng,
Limpopo: Sluitingsdatum: 8 April
4-5 Mei Louis Trichardt, HS Louis Trichardt
6-7 Mei Pietersburg (Polokwane), HS Pietersburg
8 Mei Tzaneen, LS Tzaneen
11-12 Mei Potgietersrus (Mokopane), LS Krugerpark
13 Mei Naboomspruit (Mookgopong), HS Hans Strydom
15 Mei Semi-finaal Limpopo, HS Pietersburg
Suid-Kaap: Sluitingsdatum: 10 Junie
13 Julie George
14 Julie Swellendam, LS Swellendam
Wes-Kaap: Sluitingsdatum: 10 Junie
16 Julie Somerset-Wes LS De Hoop
17 Julie Stellenbosch Stadsbiblioteek
20 Julie Paarl, LS WA Joubert
21 Julie Kuilsrivier, LS Mikro
22 Julie Worcester, LS Worcester-Noord
23 Julie Houtbaai, Sentinel Primary
24 Julie Paarl Biblioteek
27 Julie Citrusdal, Pomario
28 Julie Saldanha, LS Saldanha
29 Julie Ceres, Mooi-Uitsig Primer
30 Julie Paarl, Biblioteek
31 Julie Paarl, Biblioteek
3 Augustus Paarl, New Orleans SS
4 Augustus Paarl, Weltevrede Sekondêr
5 Augustus, Malmesbury
6 Augustus Wellington, Museum
7 Augustus Wellington, Museum
28 Augustus Wes-Kaap semi-finaal LS WA Joubert
Nasionale Finaal: 11 en 12 September by HS Labori, Paarl